EkBass/fiwiki-20250220-pages-articles huggingface dataset:
Kemp

Kemp voi tarkoittaa seuraavia: ==Sukunimi== * Brian Kemp (s. 1963), yhdysvaltalainen liikemies, republikaanipoliitikko ja kuvernööri * Emily Kemp (s. 1992), kanadalainen suunnistaja * Gene Kemp (1926–2015), brittiläinen Carnegie-mitalin saanut kirjailija * Jack Kemp (1935–2009) yhdysvaltalainen poliitikko ja jalkapalloilija * Jennifer Kemp (s. 1955), yhdysvaltalainen uimari ja olympiavoittaja * Johan Kemp (1881–1941), suomalainen voimistelija ja keihäänheittäjä * John Kemp (1380–1454), englantilainen lordikansleri, Canterburyn arkkipiispa ja kardinaali * John Urho Kemp (1942–2010), amerikansuomalainen outsider-taiteilija ja "metafyysinen tutkija" * Júlíus Kemp (s. 1967), islantilainen elokuvaohjaaja * Leroy Kemp (s. 1956), yhdysvaltalainen vapaapainija * Lindsay Kemp (1948–2018), brittiläinen miimikko, tanssija ja koreografi * Mark Kemp (s. 1960), yhdysvaltalainen musiikkitoimittaja * Martine Kemp (s. 1994), luxemburgilainen poliitikko ja europarlamentaarikko * Peter Kemp (1878–1965), brittiläinen vesipalloilija ja uimari * Ross Kemp (s. 1964), brittiläinen näyttelijä ja toimittaja * Shawn Kemp (s. 1969), yhdysvaltalainen koripalloilija * Troy Kemp (s. 1966), bahamalainen korkeushyppääjä ==Muita== * Passionate Kemp (s. 2001), suomalainen ravuri * Kemp, Millencolinin kappale ==Katso myös== *Kempe Luokka:Luettelot henkilöistä sukunimen mukaan
Kempe

Kempe on muun muassa seuraavien henkilöiden sukunimi: *Adrian Kempe (s. 1996), ruotsalainen jääkiekkoilija *Alfred Kempe (1849–1922), englantilainen matemaatikko *Antje Kempe (s. 1963), itäsaksalainen keihäänheittäjä *Axel Kempe (1623–1682), Turun akatemian kirjastonhoitaja *Carl Kempe (1884–1967), ruotsalainen tennispelaaja *Laurentius Kempe (1620–1669), suomalainen kirkkoherra ja teatteritaiteen edistäjä *Margery Kempe (1373 – n. 1438), englantilainen mystikko *Mario Kempe (s. 1988), ruotsalainen jääkiekkoilija *Rudolf Kempe (1910–1976), saksalainen kapellimestari. ==Katso myös== *Kemp
Kaj Kuittinen

Kaj Kari Kuittinen (s. 6. helmikuuta 1948)https://archive.today/20120524005553/http://www.elvisry.fi/toiminta98.html on suomalainen pianisti, säveltäjä ja sovittaja joka tekee yhteistyötä Tapani Kansan kanssa sovittamalla Kansan levyttämiä kappaleita ja säestämällä konsertteja. Kuittiselle myönnettiin valtion ylimääräinen taiteilijaeläke vuonna 2016. ==Lähteet== ==Aiheesta muualla== * * Luokka:Suomalaiset säveltäjät Luokka:Suomalaiset sovittajat Luokka:Vuonna 1948 syntyneet Luokka:Elävät henkilöt
Eksotoksiini

Eksotoksiinit eli ekstrasellulaariset toksiinit ovat mikrobien erittämiä toksiineja. Eksotoksiinit erittyvät mikrobin kasvualustaan tai vapautuvat solujen lyysin seurauksena. Ne ovat myrkyllisiä muille organismeille ja hyödyttävät siten erittäjämikrobin lisääntymistä. Eksotoksiinit aiheuttavat esimerkiksi solutuhoja, estävät kasvua ja solujen normaalia metaboliaa. Eksotoksiinit ovat proteiineja, ja useimmat niistä tuhoutuvat kuumentamalla.. Eksotoksiinien vaikutukset elimistössä voivat olla hyvinkin laajoja tai paikallisia, esimerkiksi Clostridium botulinumin erittämä botuliini aiheuttaa verenkiertoon levitessään laajan autonomisen hermoston halvauksen. Clostridium perfringensin kaasukuoliota aiheuttavat kannat erittävät paikallisia kudostuhoja aiheuttavia eksotoksiineja. Elimistö muodostaa vasta-aineita toksisia aineita vastaan. == Eksotoksiinityypit == Eksotoksiinit lajitellaan kolmeen tyyppiin niiden vaikutusmekanismin perusteella. * Superantigeenit (tyypin I toksiinit) * Solukalvoa vahingoittavat toksiinit (tyypin II toksiinit) * AB-toksiinit ja muut solujen toimintaa haittaavat toksiinit (tyypin III toksiinit) ==Lähteet== * === Viitteet === Luokka:Toksikologia
Mikko Peltola (pesäpalloilija)

Mikko Reijo Ilmari Peltola (2. elokuuta 1944 Vimpeli – 17. tammikuuta 2023Kuolinilmoitus. Ilkka-Pohjalainen 8.2.2023, s. 20.) oli suomalainen pesäpalloilija. Mikko Peltola pelasi useita vuosia pesäpallon mestaruussarjassa sekä koripalloa ja lentopalloa maakuntasarjassa. == Saavutukset == === Pelaajana === * 1 SM-kulta: 1965 * 1 SM-hopea: 1966 * 4 SM- pronssia: 1963, 1964, 1967, 1968 * 3 Itä-Länsi-ottelua: 1964-1966 * Pesäpallon Maakunta Cupin mestaruus 1964 * SOU:n mestaruus 1960 * Pesäpallon lyöjäkuningas 1968 ==Lähteet== * === Viitteet === Luokka:Suomalaiset pesäpalloilijat Luokka:Vimpelin Vedon pelaajat Luokka:Vimpelin Vedon pelinjohtajat Luokka:Vuonna 1944 syntyneet Luokka:Vuonna 2023 kuolleet
Ekfrasis

Ekfrasis (, ek + frasis > ekfrazein 'julistaa tai kutsua elotonta esinettä nimeltä') on laajassa mielessä kirjallinen ja retorinen esitystapa, jonka avulla jotain esitetään kuvallisesti tai figuratiivisesti. Ekfrasis tarkoittaa ennen kaikkea taideteoksen kirjallista kuvausta, kuvan kuvaamista, sanallista deskriptiota. Ekfrasis on siis kirjallinen keino, jossa teksti vastaa tai kuvaa toista taideteosta, hyvin usein maalausta tai veistosta. Ekfrasis voi tarkoittaa myös sitä, että yhden taiteen avulla selitetään tai kuvataan toista, esimerkiksi kirjallisuudessa maalausta, maalauksessa musiikkia tai musiikissa kirjallisuutta. Kuvauksen sävy ekfrasiksessa on usein draamallinen. Antiikin Kreikassa ekfrasis viittasi minkä tahansa asian, henkilön tai kokemuksen kuvaukseen. Klassisia esimerkkejä ekfrasis-teoksista ovat Filostratos vanhemman teos Eikones ja Filostratos nuoremman samanniminen teos Eikones, jotka kuvasivat maalauksia, sekä veistoksia kuvannut Kallistratoksen Ekfraseis. == Lähteet == == Aiheesta muualla == * === Esimerkkejä === * Tracy Marks, The Greek God, Hephaestus, 1999 * Michael Longleyn runo L. S. Lowryn maalauksesta Man Lying on a Wall * John Ashbery, Self-Portrait in a Convex Mirror Luokka:Kirjallisuuden käsitteet Luokka:Musiikin teoria Luokka:Semiotiikka Luokka:Taidehistorian käsitteet
Pikkutulisilmä

Pikkutulisilmä (Pyriglena leucoptera) on Etelä-Amerikan itäosissa tavattava puumuuriin kuuluva varpuslintu. == Koko ja ulkonäkö == Pikkutulisilmä on suurehko laji puumuurien heimossa, kooltaan noin 18 cm. Koiras on höyhenpuvultaan yksivärisen kiiltävän musta lukuun ottamatta siipien kuviointia. Siivissä on kaksi valkoista juovaa ja myös siipien kärjet ovat valkoiset. Naaras on selästään ja päästään ruskea ja kurkustaan valkoinen. Vatsa on väriltään kellanruskea ja pyrstö on musta. Kyljet ovat oliivinruskeat. Pikkutulisilmän pyrstö on pitkähkö ja silmän iiris on väriltään kirkkaan punainen. == Levinneisyys ja elinympäristö == Pikkutulisilmää tavataan Brasilian itärannikolla Bahian osavaltiosta etelään sekä Paraguayn itäosissa ja sisämaassa Argentiinan pohjoisosissa. Lajin elinympäristöä ovat kosteat metsät ja metsien reunamaat. Lajia tavataan usein bambukasvustojen seasta, mutta lintua tavataan myös muunlaisista elinympäristöistä. Pikkutulisilmät liikkuvat useimmiten pareittain ja voivat liittyä sekaparviksi muiden varpuslintulajien kanssa. Lajin ravinto koostuu hyönteisistä. Pikkutulisilmät seuraavat ravintoa etsiessään usein sotilasmuurahaisparvia, joita muut hyönteiset pakenevat. == Lähteet == Luokka:Puumuurat
Rosina Heikel

Emma Rosina Heikel (17. maaliskuuta 1842 Kaskinen – 13. joulukuuta 1929 Helsinki) oli Suomen ja Pohjoismaiden ensimmäinen naislääkäri. == Elämäkerta == Rosina Heikelin vanhemmat olivat Kokkolan pormestari ja Oulun laamanni Carl Johan Heikel (1786–1850) ja Kristina Elisabet Dobbin (1813–1896). Hänellä oli ainakin kuusi sisarusta.Hiski-tietokanta: Kaskisten, Oulun ja Vaasan kastettujen luettelot Heikel päätti jo nuorena opiskella lääkäriksi. Vuosina 1865–1866 hän suoritti voimistelukurssin Tukholman Gymnastiska Centralinstitutissa ja valmistui sieltä sairasvoimistelijaksi. Tämän jälkeen hän vuonna 1867 suoritti kätilökurssin Helsingin yleisessä sairaalassa, jonka jälkeen 1869 matkusti Tukholmaan saamaan yksityisopetusta luonnontieteissä ja anatomisia leikkelyharjoituksia Gymnastiska Centralinstitutissa. 1870 Heikel palasi Helsinkiin aloittaakseen lääketieteen opinnot, vaikka naisilla ei vielä ollut oikeutta opiskella yliopistossa. 1871 kuitenkin lääkäriksi haluavat naiset saivat luvan osallistua opetukseen lääketieteellisessä tiedekunnassa, vaikka eivät olleetkaan yliopiston kirjoissa. Vuonna 1873 Heikel suoriutui lääketieteen kandidaatin tutkinnosta yksityisesti ja valmistui lisensiaatiksi 1878 Pohjoismaiden ensimmäisenä naislääkärinä. Naisena Heikel ei voinut toimia laillistettuna lääkärinä, mutta hän sai rajoitetun toimiluvan. Vuonna 1878 hän harjoitteli sairaanhoitolaitoksissa Tukholmassa ja Kööpenhaminassa. 1879 alkaen hän toimi naisten- ja lastentautien praktisoivana lääkärinä Vaasassa ja muutti Helsinkiin 1882 häntä varten perustettuun aluelääkärin virkaan. Tätä virkaa hän hoiti vuoteen 1901 saakka, minkä jälkeen hänellä oli yksityisvastaanotto vuoteen 1906 asti. Suomen Lääkäriseura eli Finska Läkaresällskapet kutsui Heikelin jäseneksi 1884. Heikel oli aktiivinen myös kansalaistoiminnan aloilla. Hän oli perustamassa Sokeain Ystävät -nimistä yhdistystä, toimi Raajarikkoisten Auttamisyhdistyksessä sekä Fanny Palménin perustamassa köyhien lasten työtuvan hallituksessa. 1887 hän oli perustamassa Uskonvapaus- ja suvaitsevaisuusyhdistystä, mutta kirkko torjui hankkeen. Hänen aloitteestaan perustettiin Konkordia-liitto 1885 ja Naisasialiitto Unioni 1892. Testamentissaan vuodelta 1895 Heikel määräsi ruumiinsa poltettavaksi ja tuhkansa siroteltavaksi maahan. Muistomerkin pystyttämisen hän kielsi, kuten myös papin puheen pidon. 1928 hän lisäsi testamenttiin kohdan, jossa määräsi muistokukkien sijasta rahat annettavaksi vanhusten hoitoon. Helsingin Meilahdessa Haartmaninkadun päässä oleva puisto nimettiin vuonna 2010 Rosina Heikelin puistoksi. == Lähteet == *Arno Forsius: Rosina Heikel (1842–1929) – Suomen ja Pohjoismaiden ensimmäinen naislääkäri *Konkordia-liitto *Westermarck, Helena: Finlands första kvinnliga läkare. Rosina Heikel. Söderström & Co 1930. ===Viitteet=== Luokka:Suomalaiset lääkärit Luokka:Suomalaiset kätilöt Luokka:Suomalaiset feministit Luokka:Vuonna 1842 syntyneet Luokka:Vuonna 1929 kuolleet
Piippolan vaari

Piippolan vaari on lastenlaulu, jonka säveltäjä ja sanoittaja ovat tuntemattomat.Teostotiedot Sama sävel ja idealtaan samantyyliset sanat ovat pohjoisamerikkalaisessa laulussa "Old MacDonald Had a Farm". Laulu kuvaa maatilan eläimiä, joita laulun jatkuessa tulee yhä lisää. Laulun ensimmäisen suomenkielisen levytyksen tekivät Cow-Cow-Cooers ja Rallikvartetti 17. helmikuuta 1952.Äänitearkisto Äänitearkiston tietokannan mukaan Reino Helismaa on tehnyt suomenkieliset sanat, mutta sanoituksista on olemassa useita, eri tekijöiden nimiin pantuja versioita.Mtv3.fi (Arkistoitu versio) ==Katso myös== * Piippola == Lähteet == Luokka:Lastenlaulut
Alamosa

Alamosa on kaupunki Coloradon osavaltiossa, Yhdysvalloissa. Se on Alamosan piirikunnan pääkaupunki. Alamosassa oli vuoden 2000 väestönlaskennan mukaan 7 960 asukasta. Pinta-alaa kaupungilla on 10,3 neliökilometriä. Kaupunki on nykyään merkittävä turistikohde, sillä sen lähellä sijaitsee esimerkiksi Great Sand Dunesin kansallispuisto. Alamosassa on aluesairaala San Luis Valley Regional Medical Center. Lisäksi kaupungissa on kirjasto, ja yliopistotasoinen oppilaitos Adams State College. == Lähteet == == Aiheesta muualla == Luokka:Coloradon kaupungit
Rakkauden kaava

Rakkauden kaava on suomalaisen Mustat Enkelit -yhtyeen kolmas studioalbumi. Se julkaistiin 3. helmikuuta 2010. Kappaleita albumille ovat tehneet yhtyeen itsensä lisäksi mm. "hovisäveltäjä" Markku Petander ja sanoittaja Mikko Karjalainen. Kaamoslaulun sävelsi Kode Koistinen ja sanoitti Pauli Hanhiniemi. Yö-yhtyeestä tuttu Jukka Lewis puolestaan teki Ei kahta ilman kolmatta -nimisen kappaleen. Singlenä levyltä julkaistiin Petanderin ja Karjalaisen yhteistyönä syntynyt Hän pukee sinut huntuun. Kappale on saanut paljon radiosoittoa, ja sitä voi pitää yhtyeen tunnetuimpana hittinä Nyt aika on -laulun ohella. == Kappaleet == # # # # # # # # # # # == Muusikot == === Vierailijat === * Mikko Kangasjärvi: haitari (4), kellopeli (5) * Jari Latomaa: perkussiot ja ohjelmointi (11) * Masa Orpana: saksofoni (1, 4) Taustalaulut * Juki Lewis (1-9) * Sami Ruusukallio (2, 7-10) * Jani Kemppinen (2, 7-9) * Jani Viitanen (10) * Mikko Kangasjärvi (11) * Jari Latomaa (1, 4, 5, 11) * Päivi Lepistö (1, 4) == Lähteet == * Mustat Enkelit - Uutiset === Viitteet === Luokka:Vuoden 2010 albumit Luokka:Mustien Enkeleiden albumit Luokka:Jani Viitasen tuottamat albumit
Marty Liquori

Martin ”Marty” Liquori (11. syyskuuta 1949 Montclair, New Jersey, Yhdysvallat) on yhdysvaltalainen keskimatkojen juoksija. Liquorista tuli vuonna 1967 kolmas high school -oppilas, joka alitti neljän minuutin rajan maililla, kun hän juoksi ajan 3.59,8. Liquori edusti Yhdysvaltoja Méxicon olympialaisissa 1968. Hän sijoittui 1 500 metrillä kahdenneksitoista. Liquori voitti Villanovan yliopistolle NCAA:n yliopistomestaruuden maililla 1969–1971 ja AAU:n amatöörimestaruuden 1970 ja 1971. Vuosina 1969 ja 1971 hänet listattiin maailman parhaaksi 1 500 metrin juoksijaksi. Pan-Amerikan kisoissa 1971 hän voitti kultaa 1 500 metrillä. Liquori siirtyi yliopiston jälkeen juoksemaan 5 000 metriä, jolla hän teki kaksi Yhdysvaltain-ennätystä 11 päivän sisään kesällä 1977. Jälkimmäinen ennätys syntyi Düsseldorfissa ajalla 13.15,06. Liquori listattiin vuonna 1977 maailman parhaaksi 5 000 metrin juoksijaksi. Méxicon olympialaiset olivat kuitenkin hänen ainoa olympiaesiintymisensä, sillä 1972 ja 1976 hän kärsi loukkaantumisista. Liquori lopetti uransa, kun Jimmy Carter ilmoitti Yhdysvaltojen boikotoivan Moskovan olympialaisia. Urheilu-uransa jälkeen Liquori oli perustamassa Athletic Attic -liikeketjua, joka myi juoksukenkiä. Hän on myös toiminut urheilukommentaattorina olympialaisten televisio- ja radiolähetyksissä. == Lähteet == Luokka:Yhdysvaltalaiset keskimatkojen juoksijat Luokka:Vuonna 1949 syntyneet Luokka:Elävät henkilöt
One More Chance

One More Chance on Michael Jacksonin single, joka julkaistiin Number Ones -kokoelma-albumilta. Kappaleen on kirjoittanut R. Kelly ja Jackson on tuottanut sen yhdessä R. Kellyn kanssa. Kappaleen musiikkivideon kuvaukset aloitettiin vuoden 2003 loppupuolella, mutta ne keskeytettiin, kun syytökset lapsen seksuaalisesta hyväksikäytöstä tulivat julki ja Jackson pidätettiin. Kesken jäänyt musiikkivideo julkaistiin postuumisti 19. marraskuuta 2010. ==Kappalelista== UK single #Album version – 3:50 #Paul Oakenfold Urban Mix – 3:37 UK Maxi single #Album version – 3:50 #Paul Oakenfold Mix – 3:49 #Brian Rawling Metro Mix – 3:46 #Ron G Club Mix – 3:54 UK 12" single #Brian Rawling Metro Mix – 3:50 #Paul Oakenfold Urban Mix – 3:37 #Paul Oakenfold Mix – 3:50 #Ron G Club Mix – 4:00 #Album version – 3:50 12" picture disc vinyl single #One More Chance (Album version) – 3:50 #Billie Jean (Album version) – 4:54 US Promo 12" disc vinyl single #Album version – 3:50 #R. Kelly Remix – 3:40 #Ron G Club Mix – 3:55 #Ron G Rhythmic Mix – 4:15 #Paul Oakenfold Urban Mix – 3:35 #Paul Oakenfold Mix – 3:50 #Night & Day R&B; Mix – 3:38 #Metro Remix – 3:50 #Ford Remix – 4:20 #Slang Remix – 7:51 #Slang Electro Remix – 5:57 ==Lähteet== Luokka:Vuoden 2003 kappaleet Luokka:Michael Jacksonin kappaleet
Lars Adolf Prytz

Lars Adolf Prytz (30. tammikuuta 1792 Turku – 28. maaliskuuta 1863 Tukholma) oli suomalainen ammattisotilas ja Gävleborgin läänin maaherra. Prytzin vanhemmat olivat kapteeni Anders Johan Prytz ja Hedvig Maria von Mell. Hänellä oli ainakin viisi sisarusta, joista samanniminen Lars Adolf syntyi Tarvasjoella 16.9.1790, mutta ilmeisesti kuoli jo lapsena.Hiski-tietokanta: Tarvasjoen kastettujen luettelo Lars Adolf Prytz opiskeli Turun Akatemiassa 1806–1811. Hän väitteli veljensä Lars Johan Prytzin johdolla 8. toukokuuta 1811 Akatemian lääketieteellisessä auditoriossa naurulokin biologiasta. Väitöskirjan nimi oli De Laro ridibundo periculum ornithologicum. I. Prytz ilmoittautui opiskelijaksi Uppsalan yliopistoon lokakuussa 1811. Vuonna 1812 hän kuitenkin meni vapaaehtoisena Ruotsin armeijan Värmlannin rykmenttiin, ja hänet ylennettiin luutnantiksi kahden vuoden kuluttua. 1818 hän sai ylennyksen yleisesikunnan kapteeniksi ja 1827 majuriksi Bohuslänin rykmenttiin. 1832 hänet määrättiin Ruotsin eteläisen tullialueen päälliköksi, everstiluutnantiksi 1834, everstiksi 1842, ja Gävleborgin läänin maaherraksi 1853–1861. Prytzin puoliso oli Fredrika Elisabeth Rosenberg (19.9.180027.12.1876), vihitty Karlstadissa 1.6.1827.Anneli Kotisaari: Beata Petterintytär Arctophilacius == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 === Viitteet === == Aiheesta muualla == *Karl Peter Lehmannin maalaama Lars Adolf Prytzin muotokuva Luokka:Suomalaiset ornitologit Luokka:Vuonna 1792 syntyneet Luokka:Vuonna 1863 kuolleet Luokka:Suomalaiset aateliset
Kiinalainen teatteri

Kiinalainen teatteri voi viitata seuraaviin asioihin: * Grauman's Chinese Theatre, teatteri Los Angelesissa Yhdysvalloissa * Kiinan teatteri, kiinalainen teatteri
Il Giustino

Il Giustino (RV 717) on Antonio Vivaldin säveltämä kolminäytöksinen ooppera.http://www.amazon.ca/Vivaldi-Album-Antonio/dp/B00002CF52 Se esitettiin ensi kertaa vuonna 1724 Roomassa. Georg Friedrich Händel sävelsi libreton pohjalta oman versionsa myöhemmin.http://www.andante.com/article/article.cfm?id=17720 == Lähteet == Luokka:1720-luvun musiikkiteokset Luokka:Italiankieliset oopperat Luokka:Antonio Vivaldin teokset
Uudestisyntyminen

Uudestisyntyminen tarkoittaa protestanttisen kristinuskon teologiassa hengellistä uudestisyntymistä ja uuden kristillisen elämän alkua,uudestisyntyminen. Kielitoimiston sanakirja, Kotimaisten kielten keskus ja Kielikone Oy 2020. Viitattu 24.8.2021. kun ihminen ottaa vastaan Jeesuksen Messiaana ja vastaanottaa Pyhän Hengen. Termi on peräisin Johanneksen evankeliumista, jossa Jeesus sanoo: ”Totisesti, totisesti minä sanon sinulle: joka ei synny uudesti, ylhäältä, se ei voi nähdä Jumalan valtakuntaa”.Joh 3:3 Termiä käytetään erityisesti evankelikalismissa ja helluntailaisuudessa. Uudestisyntyminen liitetään joissakin kristinuskon opinsuunnissa kasteeseen, joka nähdään hengellisen uudestisyntymisen fyysisenä todistuksena. Läheskään kaikki kristinuskon opinsuunnat eivät kuitenkaan hyväksy tuollaista näkemystä uudestisyntymisen ja kasteen suhteesta. Esimerkiksi vanhoillislestadiolaiset uskovat hengellisen uudestisyntymisen tapahtuvan ainoastaan elävässä uskossa olevan uskovaisen (jossa on Pyhä Henki) julistaman synninpäästön kautta, joka perustuu ”Herran Jeesuksen Kristuksen sovitustyöhön, Kristuksen ylösnousemukseen ja Kristuksen vanhurskauteen, sekä Kristuksen ylösnousemuksen voimaan ja Pyhän Hengen voimaan” (Synninpäästö on evankeliumin ydin). Hengellistä uudestaan syntymistä tarvitsevat hengellisesti kuolleet ihmiset eli ”epäuskoiset”, saadakseen synnit anteeksi ja osallisuuden Kristuksen vanhurskaudesta ja taivaskelpoisuuden ja Pyhän Hengen ja Jumalan lapseuden ja hengen uudistuksen ja pyhityksen. Uudestisyntyminen liittyy näiden ryhmien mukaan myös pelastukseen. Se tarkoittaa siirtymistä pois tuomion alta Jumalan armoon. Uudestisyntyminen vaikuttaa sekä nykyiseen että tulevaan elämään. Nykyisessä elämässä ihmisen moraalinen elämä muuttuu, kun hän ryhtyy seuraamaan Jumalan tahtoa omassa elämässään. Uudestisyntymisessä kadotustuomio väistyy, ja ihminen pääsee tässä elämässä (armovaltakunta eli armontaivas maan päällä) ja myöhemmin myös tulevassa elämässään (kirkkauden valtakunta vanhurskasten levossa ja uusissa taivaissa ja uudessa maassa (”joissa vanhurskaus asuu”) osalliseksi Taivasten valtakunnasta. == Kritiikki == Professori Bart D. Ehrman sanoo, että Johanneksen evankeliumin sanat ”uudestisyntymisestä” ovat ongelmallisia koska evankeliumin alkukielessä sanalla uudestisyntyminen on monta merkitystä. Toinen ongelmakohta tulee esille kun raamatunjakeita irrotetaan dialogista ja suuremmista kokonaisuuksista. == Lähteet == Luokka:Protestanttinen teologia
Olavi Köppä

Lasse Olavi Köppä (s. 16. toukokuuta 1951 Kangasala) on suomalainen pikaluistelija. Hän edusti urallaan Kangasalan Voittoa. Köppä osallistui Innsbruckin olympialaisissa 1976 1 500, 5 000 ja 10 000 metrin matkoille. Parhaiten hän menestyi 10 000 metrillä, jossa hän oli yhdeksäs. == Ennätykset == *500 m: 38,81 s (1978) *1 000 m: 1.18,92 s (1979) *1 500 m: 1.59,20 s (1978) *5 000 m: 7.28,19 s (1978) *10 000 m: 15.30,91 s (1976) == Lähteet == * Luokka:Suomalaiset pikaluistelijat Luokka:Vuonna 1951 syntyneet Luokka:Elävät henkilöt
Nintendo DSi XL

Nintendo DSi XL on Nintendo DSi -käsikonsolin suurempi versio. Siitä julkistettiin lokakuussa 2009 uusi versio – Nintendo DSi LL (Euroopassa ja Yhdysvalloissa DSi XL). Konsolin näytöt ovat huomattavasti suuremmat kuin aiemmissa versioissa. Koko kasvoi kolmesta tuumasta 4,2 tuumaan (leveys 85,25 mm, korkeus 63,94 mm). Japanissa DSi LL:n ja Euroopassa DSi XL:n mukana tulee sekä oikeaa kynää muistuttava että normaali osoitinkynä. Eurooppaan DSi XL tuli vuoden 2010 helmikuussa. DSi XL:llä pystyy pelaamaan DS- ja DSi-pelejä. Luokka:Nintendo DS
Kyösti Romppanen

Kyösti Ilmari Romppanen (11. marraskuuta 1938 – 2. marraskuuta 2018) oli helsinkiläinen valokuvaaja ja kajakkimelonnan harrastaja. Romppasen kajakki- ja merikuvia on julkaistu esimerkiksi Helsingin Sanomien toukokuun 2007 Kuukausiliitteen artikkelissa ”Äänetöntä liikettä” ja elokuun 2008 Vene-lehden artikkelissa ”Kajakilla maisemaa metsästämässä”. Romppanen piti useita valokuvanäyttelyitä kajakin keulanäkymistä. Kotkan Merikeskus Vellamossa oli esillä hänen kuviaan 11. marraskuuta 2009 – 3. huhtikuuta 2010.Museovirasto Romppanen oli Helsingin Taiteilijaseuran jäsen ja hän asui Lauttasaaressa. * Näyttely Korppoon Saaristokeskus 7.5. - 30.7.2008 * Näyttely Kassu Halosen Taidetalo Vaala, Manamansalo 1.10. - 1.6.2010 * Näyttely Suomen Merimuseo Merikeskus Vellamo 11.11.2009 - 3.4.2010 * Näyttely Suomen Messujen kutsumana näyttelyasettajana "Kajakin keulanäkymiä" valokuvanäyttely VENE-13 messuilla, * Näyttely KUSTAVISSA Peterzenin vieras-satamassa kutsuttuna näyttelyasettajana valokuvanäyttely 1.6. - 31.8.2013 * Näyttely kutsuttuna näytteilleasettajaksi "Kajakin keulanäkymiä" valokuvanäyttely Lauttasaaren kirkon kahvilassa 8.9. - 30.9.2013 == Lähteet == == Aiheesta muualla == * Kotisivu: Kajakkimeloja (arkistoitu) * Kuvia kajankin keulasta (Yle) Luokka:Suomalaiset valokuvaajat Luokka:Vuonna 1938 syntyneet Luokka:Vuonna 2018 kuolleet
Tymektomia

Tymektomia on leikkaus, jolla poistetaan kateenkorva.Työterveyskirjasto Tavallisesti toimenpide vähentää huomattavasti myasthenia gravis -nimisestä autoimmuunisairaudesta kärsivien oireita.Lihastautiliitto Tymektomioita on toteutettu myasthenia graviksen hoidossa 1940-luvulta lähtien.Thymectomy - a Form of Treatment for Myasthenia Gravis == Lähteet == Luokka:Poistoleikkaukset
Sean Marshall

Sean Marshall (s. 19. kesäkuuta 1965 Kalifornia) on yhdysvaltalainen näyttelijä ja laulaja, joka on esiintynyt muun muassa elokuvassa Pete ja lohikäärme Elliott. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Sara Teasdale

Sara Trevor Teasdale (8. elokuuta 1884 St. Louis, Missouri – 29. tammikuuta 1933 New York)Britannica Online Encyclopedia. oli yhdysvaltalainen runoilija. Hän julkaisi ensimmäisen kokoelmansa vuonna 1907. Hän meni vuonna 1914 naimisiin Ernst Filsingerin kanssa, mutta erosi vuonna 1929. Teasdale vietti loppuikänsä osittain invalidisoituneena. Vaikea keuhkokuume heikensi häntä entisestään, ja hän teki itsemurhan vuonna 1933 ottamalla yliannostuksen barbituraatteja. Hänen viimeinen kokoelmansa, Strange Victory, ilmestyi postuumisti samana vuonna. Love Songs (1917) toi Teasdalelle vuonna 1918 palkinnon, joka on myöhemmin tullut tunnetuksi runouden Pulitzer-palkintona. Hän sai vuonna 1994 tähden St. Louis Walk of FamelleSt. Louis Walk of Fame . . == Lähteet == * Poets.org. == Kirjallisuutta == * Teasdale, Sara: En ole sinun - valitut runot. Oppian, 2018. ISBN 978-951-877-004-9.' *Teasdale, Sara: Merta olen rakastanut. BoD 2019 ISBN 978-952-801-904-6 Luokka:Yhdysvaltalaiset runoilijat Luokka:Itsemurhan tehneet Luokka:Vuonna 1884 syntyneet Luokka:Vuonna 1933 kuolleet
Jääkenttien kuningatar

Jääkenttien kuningatar () on vuonna 2005 ensi-illan saanut yhdysvaltalainen Disney Channel Original Moviesin tuottama televisioelokuva, jonka ohjasi Francine McDougall. Käsikirjoituksesta vastasivat Patrick J. Clifton ja Beth Rigazio. Pääosissa näyttelevät muun muassa Jordan Hinson, Whitney Sloan, Cristine Rose, Ryan Malgarini, Jake Abel ja Paul Kiernan. ==Juoni== 14-vuotias Katelin haluaa tulla maailmanluokan taitoluistelijaksi ja saa siihen tilaisuuden, kun venäläinen taitoluistelijavalmentaja Natasha Goberman tarjoutuu valmentamaan tyttöä yksityiskoulussa. Katelinella ei ole kuitenkaan varaa kalliseen kouluun, eikä Yhdysvalloissa saa taitoluistelusta stipendiä. Goberman saa kuitenkin suostuteltua jääkiekkovalmentajan ottamaan Katelinen joukkueeseen stipendiä varten. Katelin on valmis tekemään mitä tahansa ja liittyy koulun jääkiekkojoukkueeseen saadakseen stipendin. ==Näyttelijät== ==Palkinnot== ===Ehdokkuudet=== *Young Artist **2006: Paras perhe televisioelokuva tai spesiaali.imdb Viitattu 2.1.10 ==Lähteet== Luokka:Disneyn elokuvat Luokka:Yhdysvaltalaiset urheiluelokuvat Luokka:Jääkiekkoelokuvat Luokka:Yhdysvaltalaiset televisioelokuvat Luokka:Vuoden 2005 yhdysvaltalaiset elokuvat
Teknillinen korkeakoulu (täsmennyssivu)

Teknillinen korkeakoulu on tekniikan alan yliopisto. Suomessa ei ole vuoden 2009 jälkeen ollut teknillisiä korkeakouluja. == Suomessa == *Teknillinen korkeakoulu toimi vuosina 1942–2009, vuodesta 2010 osa Aalto-yliopistoa. *Tampereen teknillinen korkeakoulu toimi vuosina 1972–2002, vuodesta 2019 osa Tampereen yliopistoa. *Lappeenrannan teknillinen korkeakoulu toimi vuosina 1969–2002, vuodesta 2019 osa Lappeenrannan–Lahden teknillistä yliopistoa. == Muualla maailmassa == === Intia === *Intian teknilliset korkeakoulut (IIT) === Ruotsi === *Blekingen teknillinen korkeakoulu *Chalmersin teknillinen korkeakoulu, Göteborg *Kuninkaallinen teknillinen korkeakoulu, Tukholma *Luulajan teknillinen yliopisto (ent. korkeakoulu). === Saksa === *Rheinisch- Westfälische Technische Hochschule Aachen === Sveitsi === *Eidgenössische Technische Hochschule Zürich, Zürich * École polytechnique fédérale de Lausanne (EPFL), ranskaa, , Lausanne. === Yhdysvallat === * California Institute of Technology (Caltech), Pasadena * Massachusetts Institute of Technology (MIT), Cambridge, Massachusetts * Georgian teknillinen yliopisto (Georgia Tech), Atlanta * Illinois Institute of Technology, Chicago * New Jersey Institute of Technology, Newark * Virginia Polytechnic Institute and State University (Virginia Tech), Blacksburg, Virginia * Michiganin teknillinen yliopisto, Houghton Luokka:Yliopisto
Şəhriyar Məmmədyarov

Şəhriyar Həmid oğlu Məmmədyarov (s. 12. huhtikuuta 1985 Sumqayıt, Azerbaidžan) on azerbaidžanilainen shakin suurmestari. ==Lähteet== ==Aiheesta muualla== * * Luokka:Shakin suurmestarit Luokka:Azerbaidžanilaiset shakinpelaajat Luokka:Shakin nuorten maailmanmestarit Luokka:Vuonna 1985 syntyneet Luokka:Elävät henkilöt
Wang Yue

Wang Yue (; s. 31. maaliskuuta 1987 Taiyuan, Shanxi, Kiina) on kiinalainen shakin suurmestari. ==Lähteet== ==Aiheesta muualla== * * Luokka:Shakin suurmestarit Luokka:Kiinalaiset shakinpelaajat Luokka:Vuonna 1987 syntyneet Luokka:Elävät henkilöt
The Huffington Post

The Huffington Post (usein lyhennettynä HuffPoArianna Huffington http://twitter.com/HuffPo) on amerikkalainen uutissivusto ja blogiyhteisö, jonka perustivat Arianna Huffington, Kenneth Lerer ja Jonah Peretti ja jolla on useita tunnettuja vakituisia kolumnisteja. Sivuston uutistarjonta ulottuu politiikasta ja mediasta aina bisnekseen, muotiin ja ympäristönsuojeluun. Suurin osa uutisjutuista on lainattu muista lähteistä, kuten Associated Pressiltä. Perustaja Arianna Huffingtonin mukaan lehti on puolueeton, mutta sen on nähty selkeästi suosivan liberaaleja kirjoittajia sekä republikaaneja kritisoivia näkemyksiä.Politico.com == Historia == The Huffington Post aloitti toimintansa 9. maaliskuuta 2005, ja sen oli alusta lähtien tarkoitus toimia liberaalina vastineena useille samankaltaisille, konservatiivisille uutissivustoille, kuten Drudge Reportille. Kesäkuussa 2008 uutissivusto julkaisi ensimmäisen paikallisversionsa, HuffPost Chicagon. Muita paikallisversioita on myöhemmin perustetut HuffPost New York kesäkuussa 2009, HuffPo Denver syyskuussa 2009The Debut of Huffington Post Denver ) ja Los Angelesin HuffPost LA joulukuussa 2009Go West, Young Internet Newspaper: Introducing HuffPost Los Angeles. The Huffington Postilla on erityisen aktiivinen käyttäjäkunta: sen artikkelit saavat yli miljoona kommenttia kuukaudessa. === Omistus === 7\. helmikuuta 2011 AOL ilmoitti ostaneensa The Huffington Postin 315 miljoonan US-dollarin hintaan. Osana kauppaa Arianna Huffingtonista tuli uuden The Huffington Post Media Groupin johtaja ja päätoimittaja. Ryhmä sisältää The Huffington Postin lisäksi AOL:n omistamat sivustot Engadget, TechCrunch, Moviefone, MapQuest, Black Voices, PopEater, AOL Music, AOL Latino, AutoBlog, Patch ja StyleList. Myynnin jälkeen useat Huffington Postiin kirjoittavat alkoivat arvostella julkaisua ja aloittivat kirjoituslakon. Esimerkiksi The Guardianin toimittaja Bill Lasarow arvosteli Huffington Postia siitä, että vaikka se on suosittu ja laajasti luettu lehti, se ei maksa kirjoittajille mitään. Hän kysyi, onko hyväksyttävää se, että vakavasti otettavien kirjoitusten ohessa julkaistaan lehdistötiedotteita, maksettuja juttuja kolmannen osapuolen ja roskajournalismin asian ajamiseksi, eikä niitä erotella mitenkään. Sivusto päätyi Verizon Communicationsille vuonna 2015 sen ostaessa AOL:n. Vuonna 2020 Buzzfeed osti HuffPostin Verizon Medialta osakevaihdolla, jossa Verizon sai vähemmistöosuuden Buzzfeedista. BuzzFeedin toimitusjohta Jonah Peretti, joka oli perustamassa sivustoa vuonna 2005 Arianna Huffingtonin kanssa johti yritysrypästä.https://variety.com/2020/digital/news/buzzfeed-buys-huffpost- verizon-media-1234835943/ ==Lähteet== ==Aiheesta muualla== *The Huffington Post *First-week index *The Guardian: Uber-blog raises a celebrity voice The Guardian Luokka:Yhdysvaltalaiset viestintäyhtiöt Luokka:Uutissivustot Luokka:Blogit
Slaine

Slaine (oik. George Carroll, s. 27. syyskuuta 1977 Boston, Massachusetts) on yhdysvaltalainen rap-artisti ja yhtyeen La Coka Nostra jäsen. Slaine on myös esiintynyt elokuvissa Gone Baby Gone, Killing Them Softly ja The Town ja on näyttelijä-ohjaaja Ben Affleckin ystävä. Slaine korostaa kotikaupunkitaustaansa käyttämällä räpätessään ja laulaessaan vahvaa Bostonin murretta. == Lähteet == Luokka:Vuonna 1977 syntyneet Luokka:Yhdysvaltalaiset hip hop -artistit Luokka:Yhdysvaltalaiset näyttelijät Luokka:Elävät henkilöt
Nottingham Panthers

Nottingham Panthers on englantilainen jääkiekkojoukkue, jonka kotipaikka on Nottingham. Se pelaa korkeimmalla tasolla eli Elite Ice Hockey Leaguessa. GMB Union sponsoroi joukkuetta ja siksi joukkueen virallinen nimi GMB Nottingham Panthers. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Numero Kansallisuus Pelaaja Hanskakäsi Sopimus Syntymäpaikka 30 Jason Grande L 2025 West Chester, Pennsylvania, Yhdysvallat 33 Luca Sheldon 2025 Nottingham, Englanti 35 Ryan Bednard L 2025 Macomb Township, Michigan, Yhdysvallat Jere Huhtamaa L 2025 Helsinki, Suomi Puolustajat Puolustajat Puolustajat Puolustajat Puolustajat Puolustajat Numero Kansallisuus Pelaaja Kätisyys Sopimus Syntymäpaikka 2 Michael Caruso (C) L 2024 Mississauga, Ontario, Kanada 4 Quinn Wichers L 2025 Metcalfe, Ontario, Kanada 19 Jake Ryczek R 2024 Springfield, Massachusetts, Yhdysvallat 23 Bradley Bowering L Laina Peterborough, Englanti 24 Matt Spencer R 2025 Guelph, Ontario, Kanada 25 Joshua Tetlow L 2025 Frimley, Englanti 26 Jaakko Niskala R 2025 Rovaniemi, Suomi 27 Myles McGurty R 2024 Weehawken, New Jersey, Yhdysvallat 79 Davis Bunz R 2025 Middleton, Wisconsin, Yhdysvallat Zsombor Garát L 2025 Budapest, Unkari Cooper Zech L 2025 South Lyon, Michigan, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Kansallisuus Pelaaja Kätisyys Pelipaikka Sopimus Syntymäpaikka 13 Hugo Roy R KH 2025 Fleurimont, Québec, Kanada 14 Jordan Kelsall R KH / P 2025 Nottingham, Englanti 16 Kristoff Kontos L KH 2025 Penetanguishene, Ontario, Kanada 17 Tim Doherty L KH / VLH 2025 Portsmouth, Rhode Island, Yhdysvallat 18 Mitchell Fossier L VLH 2025 Alpharetta, Georgia, Yhdysvallat 20 Thomas Palmer R KH Laina Doncaster, Englanti 21 Matt Alfaro L KH 2025 Calgary, Alberta, Kanada 41 Sam Herr L VLH 2025 Hinsdale, Illinois, Yhdysvallat 43 Otto Nieminen L LH 2025 Somero, Suomi 44 Oliver Endicott L H Laina Swindon, Englanti 61 Logan Neilson R H 2025 Corning, New York, Yhdysvallat 74 Oliver Betteridge (A) R OLH 2025 Nottingham, Englanti 93 Ben Brown L VLH / P Laina Dundee, Skotlanti 98 Didrik Henbrant L OLH / KH 2025 Sturefors, Ruotsi Reid Stefanson L KH / VLH 2025 Winnipeg, Manitoba, Kanada === Joukkueenjohto === * Päävalmentaja: * Apuvalmentaja: Kevin Moore * Apuvalmentaja: Rick Strachan * Maalivahtivalmentaja: Matt Darlow * Huoltopäällikkö: Mitchell Bowler * Toimitusjohtaja: Omar Pacha Lähde: EliteProspectshttps://www.eliteprospects.com/team/209/nottingham-panthers Viitattu 5.11.2021. ==Jäädytetyt numerot== Nottingham Panthers on poistanut seuraavat pelinumerot käytöstä: *3 Gary Rippingale *5 David Clarke *10 Randall Weber *11 Greg Hadden *22 Paul Adey *47 Adam Johnson *77 Corey Neilson == Lähteet == ==Aiheesta muualla== *Nottingham Panthersin viralliset kotisivut *Nottingham Panthersin fanisivut *Nottingham Panthersin historiaa Luokka:Englantilaiset jääkiekkoseurat Luokka:Nottinghamin urheilu Luokka:Vuonna 1946 perustetut urheiluseurat
Palermon kivi

Palermon kivi on myöhemmin annettu nimitys steelalle, johon on kirjoitettu muinaisen Egyptin 1–5 dynastioiden annaalit. Nimitys juontuu siitä, että kiveä säilytetään Palermon arkeologisessa museossa. Toisinaan Palermon kiveksi nimitetään koko kuninkaallisten annaalien kokonaisuutta, vaikka osa niistä on Kairossa Egyptiläisessä museossa ja Lontoossa University College Londonin museossa. Steela on mustaa basalttia, johon on kaiverrettu hieroglyfiteksti. Teksti koostuu hallitsijaluettelosta, joka ulottuu tarujen aikaan. Horus esitetään siinä todellisena hallitsijana. Tekstissä on myös tietoja egyptiläisten uskonnollisesta ja sosiaalisesta elämästä. == Lähteet == Luokka:Muinainen Egypti Luokka:Muinaisen Egyptin kirjallisuus
Pesäpallon miesten Suomen Cup 1970

Pesäpallon Suomen Cupin finaalista 1970 kehkeytyi todellinen jännitysnäytelmä, joka ratkesi vasta kahden jatkovuoroparin jälkeen. Ottelu pelattiin Ulvilassa 20. syyskuuta. Loppuottelun juoksulista: Joukkue Yht. Ulvilan Pesä-Veikot 0 1 0 2 2 0 0 0 0 1 2 8 Seinäjoen Maila-Jussit 1 0 0 1 2 0 0 1 0 1 1 7 Ulvilan Pesä-Veikot 1970: * Erkki Rantamäki * Pertti Kurppa * Hannu Laine * Kimmo Syrjänen * Heikki Virtanen * Raimo Papinaho * Juhani Leppäniemi * Jouko Kaijanen * Jouni Jokela * Erkki Leppäniemi * Jukka Fagerross * Pelinjohtaja Usko Siirtonen ==Lähteet== * Helge Nygrén - Matti Käki: Tuloskalenteri 1970 , Otava Luokka:Pesäpallo cup-kaudet Luokka:Vuoden 1970 pesäpallo
Sheffield Steelers

Sheffield Steelers on englantilainen jääkiekkojoukkue, jonka kotipaikka on Sheffield. Se pelaa korkeimmalla tasolla eli Elite Ice Hockey Leaguessa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Numero Kansallisuus Pelaaja Hanskakäsi Sopimus Syntymäpaikka 1 Matt Greenfield L 2025 Parkland, Florida, Yhdysvallat 30 Marco De Filippo L 2025 Auronzo di Cadore, Italia Ben Norton L 2025 Doncaster, Englanti Curtis Warburton R 2025 Rotherham, Englanti Puolustajat Puolustajat Puolustajat Puolustajat Puolustajat Puolustajat Numero Kansallisuus Pelaaja Kätisyys Sopimus Syntymäpaikka 5 Joona Huttula L 2025 Tampere, Suomi 6 Kevin Tansey L 2026 Hammond, Ontario, Kanada 23 Colton Saucerman R 2025 Colorado Springs, Colorado, Yhdysvallat 43 Samuel Cooper R 2024 Portsmouth, Englanti 45 Veeti Vainio R 2025 Espoo, Suomi 58 Dominic Cormier L 2025 Moncton, New Brunswick, Kanada 65 Brien Diffley L 2025 Burlington, Massachusetts, Yhdysvallat 67 Reece Kelly R 2025 Fife, Skotlanti Sacha Guimond L 2025 Ville- Marie, Québec, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Kansallisuus Pelaaja Kätisyys Pelipaikka Sopimus Syntymäpaikka 12 Daniel Ciampini L LH 2025 Concord, Ontario, Kanada 13 Daniel Leavens R OLH 2025 Thornhill, Ontario, Kanada 14 Patrick Watling L KH 2025 Sault Ste. Marie, Ontario, Kanada 17 Finlay Ulrick R H 2025 North Ferriby, Englanti 24 Mark Simpson L KH / VLH 2025 Rothesay, New Brunswick, Kanada 27 Cole Shudra L H / P 2024 Rotherham, Englanti 53 Joel Janatuinen L VLH 2025 Espoo, Suomi 63 Mikko Juusola L LH 2025 Kuusamo, Suomi 72 Ivan Björkly Nordström R OLH 2026 Edinburgh, Skotlanti 74 Brandon Whistle R KH 2025 Kelowna, Brittiläinen Kolumbia, Kanada 75 Robert Dowd R VLH 2026 Billingham, Englanti 88 Marc-Olivier Vallerand L OLH 2025 Longueuil, Québec, Kanada 92 Mitchell Balmas L VLH 2025 Sydney, Nova Scotia, Kanada Morgan Clarke-Pizzo L H 2025 Peterborough, Englanti Nathan Ripley L VLH 2025 Rotherham, Englanti Tate Shudra L VLH 2025 Rotherham, Englanti Samuel Tremblay R KH Laina St-Basile-le- Grand, Québec, Kanada === Joukkueenjohto === * Päävalmentaja & Toimitusjohtaja: Aaron Fox * Apuvalmentaja: Carter Beston-Will * Fysiikkavalmentaja: Daniel Mawer * Huoltopäällikkö: Andrew Akers Lähde: EliteProspectshttps://www.eliteprospects.com/team/210/sheffield-steelers Viitattu 10.10.2021. == Lähteet == ==Aiheesta muualla== *Sheffield Steelersin viralliset kotivut *Elite Ice Hockey League Luokka:Englantilaiset jääkiekkoseurat Luokka:Sheffieldin urheilu
Ville Liukko

Ville Liukko (s. 24. toukokuuta 1974 Turku) on suomalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 117 syyskuussa 1999 ja nelinpelissä sijalle 216 helmikuussa 2001. Huhtikuussa 1994 Liukko teki Davis Cup -debyytinsä Suomen joukkueessa maaottelussa Viroa vastaan. Lokakuussa 1998 hän voitti San Diegon ATP-haastajaturnauksen voitettuaan finaalissa Paul Goldsteinin. Liukko selviytyi Yhdysvaltain avoimissa 1999 pääsarjaan karsintojen kautta. Turnauksen ensimmäisellä kierroksella hän hävisi Goran Ivaniševićille lukemin 5–7, 6–7(5), 6–4, 2–6. Syyskuussa 1999 Suomi pelasi Davis Cupin maailmanlohkon karsinnoissa maaottelussa Italiaa vastaan. Liukko voitti kaksinpelissä Davide Sanguinetin ja nelinpelissä Tuomas Ketolan kanssa Andrea Gaudenzin ja Diego Nargison, mutta hävisi toisen kaksinpelinsä Andrea Gaudenzille, mikä ei riittänyt Suomelle maaotteluvoittoon. Heinäkuussa 2000 Liukko voitti Tampereen ATP- haastajaturnauksen nelinpelin Jarkko Niemisen kanssa. Liukko on toiminut Suomen Fed Cup -joukkueen kapteenina. ==Lähteet== Luokka:Suomalaiset tennispelaajat Luokka:Vuonna 1974 syntyneet Luokka:Elävät henkilöt
Kurt Nordman

Kurt Alvar Nordman (23. huhtikuuta 1938 Oravainen – 16. helmikuuta 2024 Helsinki)Kuolinilmoitus. Helsingin Sanomat 25.2.2024, s. B 25. oli suomalainen vuorineuvos ja yritysjohtaja. Viitattu 2.1.2010 Nordman toimi vuodesta 1987 vuoteen 1997 Helsingin Puhelinyhdistyksen toimitusjohtajana ja vuodesta 1997 vuoteen 2000 Helsingin Puhelin Oyj:n (sittemmin Elisa Oyj) hallituksen puheenjohtajana. Ennen toimitusjohtajuuttaan hän oli työskennellyt HPY:n suunnitteluinsinöörinä vuosina 1963–1967, toimistopäällikkönä vuosina 1967–1968 ja teknisenä johtajana vuosina 1970–1987. Koulutukseltaan hän oli diplomi-insinööri, joksi hän valmistui Teknillisestä korkeakoulusta 1963. Nordmanin luottamustehtäviin kuuluivat muun muassa Puhelinlaitosten liiton, sittemmin Finnet-liiton, hallituksen puheenjohtajuus 1988–1998, Helsingin seudun kauppakamarin puheenjohtajuus 1997–1999 ja Suomen Liikemies-Yhdistyksen puheenjohtajuus 2000–2002. Nordmanille myönnettiin vuorineuvoksen arvonimi vuonna 1997. Eläkkeelle jäätyään hän teki tietokirjoja, kirjan HPY:n muutoksen vuosikymmenet (2002) vuorineuvos Martti Harvan kanssa, kirjan I blommande landskap : en bok om nordiska naturtyper och växter (2005) ja kirjan Keihäänkärkiä : kolmetoista kertomusta suomalaisesta huipputekniikasta (2005). Nordman on haudattu Östersundomin hautausmaalle Helsinkiin. == Lähteet == Luokka:Suomalaiset insinöörit Luokka:Suomalaiset elinkeinoelämän vaikuttajat Luokka:Suomalaiset tietokirjailijat Luokka:Suomalaiset yritysjohtajat Luokka:Vuorineuvokset Luokka:Vuonna 1938 syntyneet Luokka:Vuonna 2024 kuolleet
Mogoitui

Mogoitui () on kaupunkimainen taajama Taka-Baikalian aluepiiriin kuuluvassa Agan Burjatiassa Venäjällä. Se sijaitsee Mogoitui-joen varrella 189 kilometriä Tšitasta kaakkoon. Taajama on Mogoituin piirin keskus. Sen kautta kulkee Trans-Siperian rautatieltä Kiinaan johtava rata. Asukkaita on 10 800 henkeä (vuonna 2009). Mogoituin asemataajama syntyi vuonna 1907 pienen kylän paikalle. Vuonna 1942 siitä tuli Mogoituin piirin hallinnollinen keskus ja vuonna 1966 se sai kaupunkimaisen taajaman aseman. Nykyään Mogoituissa on mm. konepaja ja elintarviketeollisuutta. Taajamassa toimii kolme korkeakoulujen filiaalia, piirin kulttuuritalo, lasten luomistyön keskus, taide- ja urheilukoulut, kaksi museota, kansanteatteri ja piirisairaala. ==Lähteet== ==Aiheesta muualla== * Mogoitui Taka-Baikalian tietosanakirjassa Luokka:Mogoituin piiri Luokka:Taka-Baikalian aluepiirin kaupunkimaiset taajamat
Björn Ranelid

Björn Ranelid (s. 21. toukokuuta 1949 Malmö) on ruotsalainen kirjailija ja esitelmöitsijä. Hänelle on myönnetty August-palkinto teoksesta Synti (Synden) 1994 ja Aftonbladetin kirjallisuuspalkinto 1989. Julkisuudessa viihtyvän Ranelidin esiintymisestä Let's Dance -ohjelmassa nousi alkuvuodesta 2011 pienimuotoinen kohu. Ranelid on moittinut Ruotsin akatemian jäseniä norsunluutornissa istuviksi tuntemattomiksi ja on kehottanut akatemian jäseniäkin tanssimaan. Akatemian sihteeri Peter Englund on puolestaan vain iloinnut, että kaikki, mikä pitää Ranelidin pois työpöydän äärestä, on hyväksi.Kuiskaaja, Akatemia ei tanssi. Helsingin Sanomat 15.1.2011 sivu C 3 ==Teokset== * Den överlevande trädgårdsmästaren (1983) * I glastiden (1985) * David Hills obotliga minne (1987) * Mellan mörker och ljus. Erik Höglunds 80-tal (1988) * Påfågelns längtan (1989) * Mördarens öga (1990) * Mästaren (1992) * Mitt namn skall vara Stig Dagerman (1993) * Synden (1994) * Kärlekens innersta rum (1996) * Till alla människor på jorden och i himlen (1997) * Tusen kvinnor och en sorg (1998) * Min son fäktas mot världen (2000) * Krigaren (2001) * David Puma och drottning Silvia (2002) * Kvinnan är första könet (2003) * Ord (2003) * Bär ditt barn som den sista droppen vatten (2004) * Lustmördarna (2005) * Hjärtat som vapen (2006) * Öppet brev till George W Bush: paradisets nycklar hänger i helvetet - en sann berättelse (2007) * Ansikte av eld (2008) * Jag skänker dig mina vackraste ord - Aforismer och metaforer på svenska, franska, engelska och tyska (2009) * Kniven i hjärtat (2010) ===Suomennetut teokset=== * Synti, alkuteos: Synden, suom. Markku Mannila, Otava, 1995 * Rakkauden sisimmäinen huone, alkuteos: Kärlekens innersta rum, suom. Markku Mannila, Otava 1997 ==Lähteet== ==Aiheesta muualla== *Björn Ranelidin sivusto Luokka:Ruotsalaiset kirjailijat Luokka:Vuonna 1949 syntyneet Luokka:Elävät henkilöt
Lars Johan Prytz

Lars Johan Prytz (9. huhtikuuta 1789 Tarvasjoki, Juvan kapteenin puustelli – 23. kesäkuuta 1823 Turku) oli suomalainen lääkäri ja lintutieteilijä. == Elämäkerta == Lars Johan Prytzin vanhemmat olivat kapteeni Anders Johan Prytz ja Hedvig Maria von Mell, jotka muuttivat Tarvasjoelta Turkuun 1790-luvun alussa. Hänellä oli ainakin viisi sisarusta. Prytz opiskeli Turun Akatemiassa vuodesta 1805 vuoteen 1810, jolloin hän sai maisterin paperit. Pro gradu -väitöstään hän puolusti 27.6.1810, preeseksenä toimi professori Johannes Gadolin. Prytz tutki kotinsa Kuitian lähellä Paraisten Lemlahdessa elänyttä naurulokkiyhdyskuntaa ja lajin biologiaa. Naurulokki oli tuohon aikaan Suomessa hyvin harvinainen ja myöhemmin Prytzin tutkimustulokset asetettiin kyseenalaisiksi, kunnes nykyinen tutkimus on vahvistanut hänen tieteelliset ansionsa. Vuonna 1811 Lars Johan Prytz toimi nuoremman veljensä Lars Adolf Prytzin ohjaajana tämän väitellessä naurulokin biologiasta. Samana päivänä puolusti Fredrik Adolf Holm omaa naurulokkiväitöstään, myös Prytzin johdolla. Kolmas osa naurulokkityöstä esitettiin kuukautta myöhemmin, kun David Emanuel Kriander puolusti väitöstään Prytzin toimiessa jälleen preeseksenä. Lars Johan Prytz nimitettiin Turun Akatemian luonnontieteen dosentiksi 1811. Hän lähti saman vuoden syksyllä opiskelemaan Uppsalan yliopistoon, mistä hän valmistui lääketieteen tohtoriksi kesäkuussa 1813. Samana vuonna hänet nimitettiin Turun Akatemian filosofisen tiedekunnan apulaiseksi ja kasvitieteen demonstraattoriksi, ja 1814 edellisen toimen ohessa lääketieteellisen kollegion sihteeriksi. Vuonna 1819 Prytz lähti akatemiasta ja teki pitkän tutkimusretken Lappiin. Retken antina hänellä oli yli 20 000 näytettä, kasveista ja hyönteisistä enimmäkseen, jotka hän lahjoitti akatemian museolle. Lars Johan Prytz toimi Saarijärven piirilääkärinä vuodesta 1821 kuolemaansa saakka. Hänen puolisonsa Anna Carolina af Tengström, vihitty Turussa 24.6.1814, oli arkkipiispa Jakob Tengströmin tytär, ja heille syntyi ainakin neljä lasta, joista viimeinen, Lars Anton Wilhelm, syntyi isän kuoleman jälkeen.Hiski-tietokanta: Turun ruotsalaisen seurakunnan kastettujen ja vihittyjen luettelot Prytz kuoli lavantautiin ja haudattiin Paraisille. == Lähteet == * Lehikoinen, Esa ym.: Suomen lintutieteen synty – Turun Akatemian aika. Faros, Turku 2009. ISBN 978-952-5710-04-5 Luokka:Suomalaiset ornitologit Luokka:Suomalaiset lääkärit Luokka:Vuonna 1789 syntyneet Luokka:Vuonna 1823 kuolleet
Yoshiyuki Miyake

Yoshiyuki Miyake (s. 30. syyskuuta 1945 Murata, Miyagi, Japani) on entinen japanilainen painonnostaja ja olympiamitalisti. Miyake saavutti Méxicon 1968 olympialaisissa pronssia alle 60-kiloisten sarjassa tuloksella 385 kg. Hän nosti punnerruksessa 122,5 kg, tempauksessa 115 kg sekä työnnössä 147,5 kg. Hänen isoveljensä Yoshinobu Miyake voitti samassa sarjassa kultaa. Yoshiyuki Miyake voitti maailmanmestaruuden alle 60 kilon sarjassa vuosina 1969 ja 1971. Hän saavutti MM-pronssia alle 56-kiloisissa vuonna 1965 sekä alle 60-kiloisissa vuosina 1966 ja 1970. Yoshiyuki Miyaken tytär Hiromi Miyake on kilpaillut olympialaisissa painonnostajana 2000-luvulla. == Lähteet == * * Luokka:Japanilaiset olympiamitalistit Luokka:Japanilaiset painonnostajat Luokka:Vuonna 1945 syntyneet Luokka:Elävät henkilöt
Matti Kontio

Matti Heikki Kontio (27. huhtikuuta 1948 Helsinki – 9. syyskuuta 2017 InkooKuolinilmoitus. Helsingin Sanomat 18.11.2017, s. C 19.) oli suomalainen kanteleensoittaja, säveltäjä, sanoittaja ja sovittaja, joka muistetaan muun muassa lastenlauluista Pieni ankanpoikanen, Saku sammakko ja Lähdetään Korkeasaareen. Hän oli Martti Pokelan oppilas. Hänen vaimonsa oli musiikin tohtori Sinikka Kontio, omaa sukua Järvinen. Kontiolle myönnettiin taiteilijaeläke vuonna 2014. == Levytyksiä == Matti ja Sinikka Kontiolla oli yhtye Kantele-Duo. Kantele-Duo esiintyy levyllä Kantelekirkko (1996). Levyn nimi viittaa kantelekirkkoon, evankelis-luterilaisen kirkon jumalanpalvelukseen, jossa musiikkiosuudet soitetaan kanteleella. Levy on äänitetty Ylivieskassa. ==Lähteet== ==Aiheesta muualla== * * * * Fimic Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Suomalaiset kanteleensoittajat Luokka:Vuonna 1948 syntyneet Luokka:Vuonna 2017 kuolleet
Anna Höglund

Anna Höglund (s. 14. toukokuuta 1958) on ruotsalainen kirjailija ja kuvittaja. Hän on kuvittanut muun muassa Ulf Starkin kirjoja. Höglundin isä oli taiteilija Erik HöglundNationalencyklopedin. Hän on naimisissa toimittaja Thomas Nordegrenin kanssa. == Palkinnot ja tunnustukset == * Elsa Beskow -mitali 1988 teoksesta Jaguaari (Jaguaren) WSOY 1988 * Deutscher Jugendliteraturpreis 1994 teoksesta Voitko vislata Hanna (Kan du vissla Johanna?) Schildts 2005 * August-palkinto 1996 teoksesta Min syster är en ängel * Expressens Heffaklump 1997 * Astrid Lindgren -palkinto 2016 * Ottilia Adelborg -palkinto 2020 ==Kirjallisuutta== * Författare & illustratörer för barn och ungdom, osa 4 (1999, BTJ) == Lähteet == Luokka:Ruotsalaiset kirjailijat Luokka:Ruotsalaiset kuvittajat Luokka:Vuonna 1958 syntyneet Luokka:Elävät henkilöt